kardosdrur/scandi-wiki huggingface dataset:
Skal vi vædde en million?

Skal vi vædde en million? er en dansk film fra 1932, skrevet af Fleming Lynge og Paul Sarauw og instrueret af George Schnéevoigt. Filmen indeholder bl.a. den kendte duet Titte til hinanden sunget af Hans W. Petersen og Marguerite Viby.  Sangen var, som mange andre kendte filmsange på daværende tidspunkt, komponeret af en af de førende danske komponister i første halvdel af det 20. århundrede Kai Normann Andersen. Hans W. Petersen og Marguerite Viby blev et populært skuespillerpar i 1930'erne.

Medvirkende 
 Frederik Jensen
 Marguerite Viby
 Hans Kurt
 Lili Lani
 Hans W. Petersen
 Mathilde Nielsen

Handling 
Generalkonsul Winterfeld er ikke begejstret for, at sønnen Jørgen vil gifte sig med korpigen Aurora. Han lover Jørgen en million, hvis denne kan tilbringe en måned i Auroras selskab, uden at de kommer op at skændes. Alle kneb tages nu i brug, men det ender med at generalkonsulen bliver begejstret for den kommende svigerdatter.

Henvisninger

Eksterne henvisninger 
 

Danske film fra 1932
Spillefilm fra Danmark
Film instrueret af George Schnéevoigt
Skaf en sensation

Skaf en sensation er en dansk film fra 1934. Filmfarce. Manuskript Fleming Lynge og Paul Sarauw. Instruktion Emanuel Gregers.

Handling 
Redaktør Halling er altid på jagt efter sensationer til sit blad "Byen". Han hylder princippet, at læserne skal have, hvad de kan lide, og han konstaterer derfor med glæde, at der har været et nyt, stort juveltyveri, det femte i de sidste 14 dage. Det er øjensynlig en ualmindelig snedig og fræk bande, der er på spil, og politiet står magtesløs. Mellem de talrige avisbude er den lille avispige Suzanne, kaldet Sus, og hun bestyrer under indehaverens sygdom den lille aviskiosk i Adelgade.

Medvirkende 
 Marguerite Viby
 Chr. Arhoff
 Johannes Meyer
 Lili Lani
 Sam Besekow
 Aage Winther-Jørgensen

Referencer

Eksterne henvisninger 
 

Danske film fra 1934
Spillefilm fra Danmark
Støvsugerbanden (film)

Støvsugerbanden er en dansk komediefilm fra 1963. Den er en parodi på film om ungdomskriminelle, da dens karakterer i stedet er pensionister. Støvsugerbanden blev instrueret af Bent Christensen (assisteret af Just Betzer), med manuskript af Leif Panduro. Medvirkende i filmen:

 Henrik Bentzon
 Clara Pontoppidan
 Gunnar Lauring
 Agnes Rehni
 Henning Moritzen
 Hans W. Petersen
 Johannes Meyer
 Kai Holm
 Henry Nielsen
 Ebba Amfeldt
 Svend Bille

Eksterne henvisninger 
 

Film om alderdom
Danske film fra 1963
Komediefilm fra Danmark
User Friendly

User Friendly er en daglig online-tegneserie, der løbende bliver udgivet på bogform. Forfatteren, J. D. Frazer, skriver under pseudonymet Illiad. Den første stribe blev udgivet 17. november 1997 og der udgives

Historierne udspiller sig hos en lille internetudbyder, Colombia Internet, der har en broget flok af medarbejdere. Nogle af de gennemgående temaer er kundesupport, teknikere og marketingfolk, der ikke forstår hinanden og den evige diskussion om, hvilket styresystem, der er bedst. Nogle historier fortælles i en enkelt stribe, men med tiden er der kommet flere og flere lange historier. Søndagsstriberne bryder normalt den igangværende historie og fokuserer på et aktuelt emne.

Persongalleriet 
Der er med tiden kommet mange figurer med i serien, men nogle af de gennemgående er:
 Greg – Den utrættelige kundesupportmedarbejder
 Mike og Pitr – Systemadministratorer og ansvarlige for netværket
 Miranda – Systemadministrator og teknikernes leder
 A.J. – Den kreative webdesigner
 Stef – Marketingmedarbejderen
 Chief – Chefen
 Dust Puppy – Et nuttet væsen, der blev undfanget i en lun server.

Relaterede tiltag 
I forbindelse med onlineudgaven af User Friendly er der et diskussionsforum, hvor tegneserien og allehånde andre emner diskuteres. I tidens løb er der lavet tegnefilm online om figurerne i serien og der er offentliggjort interviews med fremtrædende figurer.

Bibliografi 
Følgende bøger er udgivet:
 User Friendly (1999) 
 Evil Geniuses in a Nutshell (2000) 
 The Root of All Evil (2001) 
 Even Grues Get Full (2003)

Eksterne henvisninger 
 UserFriendly.org

Onlinetegneserier
De pokkers unger

De pokkers unger er en dansk film fra 1947 af Fleming Lynge, Astrid Henning-Jensen og Bjarne Henning-Jensen efter skuespillet De pokkers unger af Estrid Ott

Medvirkende 

 Henry Nielsen
 Tove Maës
 Sigrid Horne-Rasmussen
 Preben Neergaard
 Knud Heglund
 Jakob Nielsen
 Preben Kaas
 Carl Ottosen
 Per Buckhøj
 Bodil Lindorff
 Valsø Holm
 Ebbe Langberg
 Ole Petersson
 Christian Eriksen

Eksterne henvisninger 
 

Komediefilm fra Danmark
Danske film fra 1947
Film instrueret af Astrid og Bjarne Henning-Jensen
Ækvatorialguinea

Ækvatorialguinea er en republik i Centralafrika med grænser mod Cameroun, Gabon og Bonnybugten (tidl. kendt som Biafrabugten) i Atlanterhavet. Det er et af Afrikas mindste lande. Landet har navn efter den historiske region Guinea og dets beliggenhed i Ækvatorialafrika.

Historie 
Øen Bioko blev opdaget i 1471 af den portugisiske opdagelsesrejsende Fernando de Póo og blev portugisisk koloni indtil den blev afgivet til Spanien i 1778. Fastlandsdelen af landet blev et spansk protektorat i 1885 og en koloni i 1900. Ækvatorialguinea blev selvstændigt i 1968 efter 190 år som den spanske koloni, Spansk Guinea. 

Efter at landet havde fået sin uafhængighed fra Spanien den 12. oktober 1968, kom Francisco Macias Nguema til magten. Nguema tilhørte folkegruppen fang og var medlem af mongomoklanen. Han blev i 1968 valgt i det første demokratiske valg, som blev holdt i landet. Hans despotiske og blodige styre varede i 11 år til han blev afsat og henrettet for folkemord og højforræderi. 

Den nuværende præsident og diktator, Teodoro Obiang, har styret landet med brutal hånd siden han tog magten gennem et kup i 1979, hvor han afsatte sin onkel og forgænger Francisco Macías Nguema.

Geografi 

Republikken Ækvatorialguinea ligger i det vestlige Centralafrika. Hovedstaden Malabo ligger på øen Bioko, som ligger ca. 40 km fra Cameroun. Ækvatorialguinea er dermed blandt de tre lande i verden - de andre er Danmark og Gambia - som har et fastland, men hvor hovedstaden ligger på en ø. Øen Annobón ligger ca. 595 km sydvest for øen Bioko. Delen af landet, der er beliggende på det afrikanske kontinent mellem Gabon og Cameroun, benævnes Rio Muni. Klimaet er tropisk. Kraftige storme og oversvømmelser forekommer.

Landegrænser 
 189 km med Cameroun
 350 km med Gabon

Økonomi 
Før selvstændigheden var landet afhængig af produktion af kokos. Store olieforekomster blev opdaget i 1996, hvilket har resulteret i, at Ækvatorialguinea nu er den tredjestørste olieeksportør i Afrika syd for Sahara. Andre vigtige erhverv er skovbrug, landbrug og fiskeri.

Befolkning 
Hovedparten af Ækvatorialguineas befolkning har Bantuoprindelse. Den største stamme, Fang, udgør hovedparten af befolkning på hovedlandet. En stor udvandring til Bioko har også gjort at denne stamme nu også udgør og dominerer de øvrige bantu indbyggere på denne ø. Fang udgør 80% af indbyggerne og er opdelt i 67 klaner. Klanerne i den nordlige del af Rio Muni taler fang-ntumu, mens de sydlige klaner taler fang-okah. Bubi som udgør 15% af indbyggerne lever hovedsagelig på Biokoøen. Herudover er der en række kystnære stammer, Ndowes, Bujebas, Balengues og Bengas. Tilsammen udgør disse grupper cirka 5% af befolkningen. Der er et stigende antal personer fra de nærliggende lande Cameroun, Nigeria og Gabon.

Se også 
 Verdens lande

Kilder

Eksterne henvisninger 

 
Republikker
Diktaturer
Oligarkier
Danmarks-Samfundet

Danmarks-Samfundet har med baggrund i den danske kulturtradition, til formål at udbrede kendskabet til og anvendelsen af Dannebrog som et nationalt symbol for dansk kultur, fællesskab og identitet.

Danmarks-Samfundet er stiftet i 1908 i en periode præget af den internationale spænding forud for 1. verdenskrig og af nationale politiske brydninger. Dette fik en kreds af borgere til at danne Danmarks-Samfundet med det hovedformål at styrke det nationale sammenhold på et upolitisk grundlag.

Danmarks-Samfundet er landsdækkede har en række lokalforeninger landet over og over 2000 medlemmer.

Organisationen er nok mest kendt for den årlige landsindsamling den 15. juni, der samtidig bliver kaldt Valdemarsdag, ligesom det lille flag, der sælges, har betegnelsen Valdemarsflaget. De indkomne midler bliver fortrinsvis brugt til anskaffelse af flag- og fanemateriel, som skænkes til organisationer, primært de to store grupper af ungdomskorps samt idrætsforeningerne – og desuden til en noget mindre gruppe bestående af bl.a. pensionistforeninger, soldaterforeninger, folkedansere, skoler og børnehaver, danske foreninger i udlandet og mange andre spredt i befolkningen i bred forstand. Disse gruppers virke er stadig præget af, at de viser flaget herhjemme og i udlandet til gavn for Danmark.

Gennem de første snart 100 år er der indsamlet ca. 22 mio. kr., som er brugt til anskaffelse af godt 70.000 faner og et tilsvarende antal flag. Danmarks-Samfundets styrke ligger dels i den baggrund, der altid vil være til stede, når der virkes for landets samlende symbol, dels i at arbejdet udføres uden en betalende medlemskreds. Opgaverne løses af en frivilligt arbejdende kreds af unge og ældre, der slutter op om flagsalget, som er den nødvendige økonomiske baggrund for vort virke. Desuden varetager Danmarks-Samfundet flagets interesser blandt andet ved udgivelsen af publikationer med videre.

Henvisninger 
Danmarks-Samfundet

Flag
Samfundet
Etableret i 1908
Guaraní (sprog)

Guaraní er sammen med spansk det officielle sprog i Paraguay. Sproget tales f omkring 5 millioner indbyggere i Paraguay. Sproget skrives ved hjælp af guaraní-alfabetet.

Referencer 

Amerikanske sprog
Sprog i Paraguay
Sprog i Argentina
Sprog i Bolivia
Sprog i Brasilien
Snøvsen

Snøvsen er  titelperson i Benny Andersens børnebøger om Snøvsen og Eigil og katten i sækken (med fortsatte historier i tre andre bind). Her mener drengen Eigil at det er synd at alle går fra snøvsen, for så er den jo helt alene. Han finder Snøvsen – en lille fyr med en stor næse og kun et ben og en tå. Snøvsen-bøgerne blev til i samarbejde mellem Benny Andersen og hans første kone Signe Plesner Andersen som har tegnet figuren og illustreret bøgerne. 

Foran Stadsbiblioteket i Lyngby kan ses en bronzeskulptur, som forestiller Snøvsen. Den er skabt i 2021 af billedhugger Stine Ring Hansen, Raadvad Bronzeværksted. To serier mindre udgaver af figuren blev solgt til fordel for skabelsen af en bronzebuste af Benny Andersen, opstillet i 2021 ved Portnerboligen ved Sophienholm, Kongens Lyngby.

Bøger 
  (1967)
  (1970)
  (1972)
  (1984)

Film 
Der er lavet to danske film om Snøvsen og Eigils eventyr:

 Snøvsen (1992)
 Snøvsen ta'r springet (1994)

Referencer 

Fiktive personer fra Danmark
80 (tal)

{| border=1 style="float: right; border-collapse: collapse;"
|colspan=2 align=center|
|-
|Kardinaltal firs
|-
|Ordinaltalfirsindstyvende
|-
|Faktorer
|-
|Divisorer1,2,4,5,8,10,16,20,40,80
|-
|RomertalLXXX
|-
|Binær værdi1010000
|-
|Oktal værdi120
|-
|Hexadecimal værdi50
|}
80 (Firs, Firsindtyve) er:
 Det naturlige tal efter 79, derefter følger 81
 Et heltal

Ordet firs er kortform af firsindstyve, en sammensætning af fire, sinde (gange) og tyve, altså egentlig 'fire gange tyve'.

Andet 
I gammelt dansk sprogbrug det samme som en "ol".

80 er det største naturlige tal med kun en stavelse på dansk.

Bestemte tal
Turbonegro

Turbonegro (der kalder sig Turboneger i Norge) er et myteomspundet norsk punkrock-band fra Oslo. Gruppen blev dannet i 1988 af Rune Grønn, Vegard Heskestad, Pål Bøttger Kjærnes og Thomas Seltzer.

På det første album, Hot Cars and Spent Contraceptives, var Harald Fossberg forsanger. Han havde tidligere spillet i en af de tidligste punkgrupper i Oslo, Hærverk. Da Harald Fossberg på grund af sygdom holdt op i Turbonegro hentede gruppen Hans Erik Dyvik Husby ind i stedet. Fossberg og Husby kendte hinanden bl.a. fra RadiOrakel i Blitzhuset. Efter at have skiftet forsanger ændrede gruppen navn til Stierkampf og udgav en EP med titlen Grunge Whore, før de igen skiftede navn til Turboneger. 

Gruppen var længe et undergrundsband og fik ganske mange tilhængere — såkaldte "Turbojugend" med albummene Ass Cobra (1996) og Apocalypse Dudes (1998), men gruppen blev brat opløst efter Hank von Helvetes nervesammenbrud (pga. heroin) under Europa-turneen i 1998.

I 2002 blev gruppen samlet igen og optrådte på Quartfestivalen samme år. I 2003 gik singlen Fuck The World fra albummet Scandinavian Leather til tops på de norske hitlister.

Gruppen spillede i 2013 på Roskilde Festival og fik en god modtagelse fra både publikum, såvel som kritikkere.

Medlemmer 
 Tony Sylvester (Duke Of Nothing) – forsanger
 Thomas Seltzer (Happy Tom) – bas
 Knut Schreiner (Euroboy) – guitar
 Rune Grønn (Rune Rebellion) – guitar
 Tommy Akerholdt (Tommy Manboy) – trommeslager

Tidligere medlemmer 
 Hans Erik Dyvik Husby (Hank von Helvete) – forsanger
 Christer Engen (Chris Summers) – trommeslager
 Pål Bøttger Kjærnes (Pål Pot) – keyboard og guitar
 Pål Erik Carlin – forsanger 
 Harald Fossberg (Fuzz) – forsanger 
 Vegard Heskestad – guitar
 Ole Martinsen – bas
 Anders Gerner – slagtøj
 Bengt A. Calmeyer (Bingo) – bas

 Christian A. Calmeyer – pladeproducer
 Pål Klaastad – pladeproducer

Diskografi 
 Turboloid (1990)
 Hot Cars and Spent Contraceptives (1992)
 Helta Skelta (1993)
 Never is Forever (1994)
 Ass Cobra (1996)
 Apocalypse Dudes (1998)
 Darkness Forever! (live) (1999)
 Love It to Deathpunk - The Life & Times of Turbonegro (2001)
 Scandinavian Leather (2003)
 Party Animals (2005)
 Retox (2007)
 ''Sexual Harassment (2012)

Ekstern henvisning 

 Officiel hjemmeside

Musikgrupper fra Norge
Punkgrupper
Har spillet på Roskilde Festival
Giftes - nej tak

Giftes - nej Tak! er en spillefilm fra 1936 instrueret af Lau Lauritzen Sr. efter manuskript af Holger-Madsen. Historien er et lystspil om ægteskabsmoral.

Handling 
Under psudonymet Ulla Ironica har forfatterinden Ulla Hempel vundet stort ry, og samtidig megen forargelse, fordi hun med hensynsløs ærlighed skriver sin mening om de ægteskabelige problemer. Hendes nyeste roman, "Skabningens Herre i Tøfler" er blevet en sensation, den er dagens samtaleemne og bliver revet væk. Tilfældigvis giver denne bog anledning til en meget alvorlig konflikt mellem to unge ægtefolk, der hidtil har levet som et par turtelduer.

Referencer

Medvirkende 
 Berthe Qvistgaard
 Henrik Bentzon
 Ib Schønberg
 Sigfred Johansen
 Lis Smed
 Johannes Meyer
 Agnes Rehni
 Arthur Jensen
 Jon Iversen

Eksterne henvisninger 
 

Komediefilm fra Danmark
Danske film fra 1936
Film instrueret af Lau Lauritzen Sr.
90 (tal)

{| border=1 style="float: right; border-collapse: collapse;"
|colspan=2 align=center|
|-
|Kardinaltal halvfems
|-
|Ordinaltalhalvfemsindstyvende
|-
|Faktorer
|-
|Divisorer1,2,3,5,6,9,10,15,18,30,45,90
|-
|RomertalXC
|-
|Binær værdi1011010
|-
|Oktal værdi132
|-
|Hexadecimal værdi5A
|}
90 (Halvfems, Halvfemsindtyve) er:
 Det naturlige tal efter 89, derefter følger 91
 Et heltal

Halvfems kommer af halvfemsindstyve, en sammensætning af halvfemte (der betyder 4½, ligesom halvanden betyder 1½), sinde (gang) og tyve, altså egentlig '4½ gange tyve'.

Andet 
 I traditionelt dansk banko-spil har tallet 90 den populære betegnelse "gamle Ole".
 Et nyfødt pindsvin har omkring 90 bløde, hvide pigge.

Referencer

Eksterne henvisninger 

Bestemte tal
Hans Onsdags-Veninde

Hans onsdagsveninde er en dansk film fra 1943, der indeholder en af Peter Malbergs store film-roller. Filmen er instrueret af Alice O'Fredericks og Lau Lauritzen jun efter manuskript af Paul Sarauw

Handling 
Direktør Peter Engel, af sine venner kaldet "Peter den store", er en meget forvænt og forkælet ung mand. Hans mor, generalinden, lever og ånder efter sin mands død kun for sin søn, men hun er samtidig en dame med en meget bestemt vilje, og bag sin flabede facon har Peter stor respekt for hende. Hver onsdag aften kommer Magda på besøg hos Peter i hans elegante Bredgade-ungkarlejlighed. Hun er en sød og frisk ung pige, som bor sammen med sin far. Magda elsker Peter af hele sit hjerte, derfor gør det hende ondt, at hun kun er hans onsdags-veninde..

Medvirkende 

 Karl Gustav Ahlefeldt, Peter den Store, Peter Engel
 Maria Garland, Generalinden, Peters mor
 Bodil Kjer, Magda Hansen
 Johannes Meyer, Anton Hansen, Magdas far
 Peter Malberg, Balder Svansemose
 Ib Schønberg, Tjener Møller
 Tonni Bau, Nanna
 Else Jarlbak, Nannas veninde
 Knud Heglund, Peters ven
 Svend Bille, Peters ven
 Eigil Reimers, Peters veninde
 Helge Kjærulff-Schmidt, Slagter Andersen
 Ingeborg Pehrsson, En kioskdame
 Henry Nielsen, Jensen, bartender
 Hjalmar Madsen, Tjener
 Karl Jørgensen, Kreaturkommisionær Nielsen
 Emilie Nielsen, Vinder på travbanen
 Petrine Sonne, Fru Larsen, plejemor

Referencer

Eksterne henvisninger 
 

Spillefilm fra Danmark
Danske film fra 1943
Film instrueret af Alice O'Fredericks
Viðarlundin

Viðarlundin (dansk: den lille skov eller plantagen) er Tórshavns bypark og Færøernes største plantage.
Efter at at være blevet udvidet 1969 og 1979, dækker den nu et areal på 7,67 ha og er dermed byens største parkanlæg. I byen Tórshavn er der ni forskellige steder anlagt en skov, en park eller en plantage på tilsammen 56,7 ha. I alt er der på Færøerne ca. 77,6 ha som er skovklædt, som er 0,06 % af Færøernes samlede areal.

Parken blev anlagt 1903. I december 1988 blev den på grund af en voldsom orkan delvist ødelagt. Siden den tid er den igen blevet beplantet. Ved parkens højeste punkt er der et mindesmærke for de mange omkomne færøske sømænd og fiskere under 2. verdenskrig.

Plantagen viser, at træer kan overleve på Færøerne. Det er også grunden at byparken har en høj værdi i færingernes nationalbevidsthed, som ellers må affinde sig med, at
 de overalt værende får ødelægger al trævækst;
 gennemsnitstemperaturerne ganske vist er milde, men træerne kan ødelægges af pludselige store temperaturforskelle;
 heftige storme er ingen sjældenhed;
 jordlaget over basalten er tyndt og trærødderne har derfor kun lidt hold mod kraftige storme.

I Tórshavn bypark befinder der sig en række skulpturer, som tilhører det i nærheden beliggende Færøernes Kunstmuseum. Også den arkitektonisk værdifulde katolske St. Mariekirke befinder i udkanten af parken. En bæk gennemstrømmer parken, og i den herværende dam kan mange forskellige andearter observeres.

Andre skove og plantager på Færøerne 
Med Viðarlundin í Tórshavn som forbillede blev flere andre skove anlagt rundt omkring på øerne, f.eks. på øen Eysturoy: Viðarlundin á Selatrað, på Borðoy: Viðarlundin úti í Grøv, på øen Suðuroy: Viðarlundin í Vági, Viðarlundin í Trongisvági, Viðarlundin við Suðuroyar Sjúkrahús og Viðarlundin við Tvøroyrar kirkju. Derudover blev der også anlagt enkelte skove på nogle af de mindre øer, f.eks. på Vágar: Viðarlundin á Tungu (Miðvágur) og Viðarlundin á Abbreyt (Sandavágur), på Kalsoy: Viðarlundin í Mikladali, på Kunoy: Viðarlundin í Kunoy.

Billeder fra Viðarlundin i Tórshavn 

Tórshavn
Parker
Epaulet

En Epaulet er en skulderdekoration, som hørte til højere civile embedsmænds eller militærpersoners gallauniform.

Uniformer
Ketef Hinnom

Ketef Hinnom ("Hinnoms skulder") er en gruppe udhuggede gravhuler i Jerusalem tæt ved Hinnom dalen. De mest spektakulære opdagelser fra stedet er to små sølvplader, der var rullet sammen som skriftruller med inskriptioner. De to plader blev fundet i 1979 under udgravninger ledet af den israelske arkæolog Gabriel Barkay og benævnes ofte Ketef Hinnom I og II.

Udrullet måler pladerne 27 x 97 mm (I) og 11 x 39,2 mm (II). Det var først i 1983, de blev rullet op og afslørede inskriptionerne. De indeholder bl.a. den aronitiske velsignelse fra 4. Mos 6,24-26:

Jehova velsigne dig og bevare dig, Jehova lade sit ansigt lyse over dig og være dig nådig, Jehova løfte sit ansigt mod dig og giver dig fred.

Da man ud fra placering i fundlaget og skrifttypen (ved hjælp af palæografi) mener, at kunne datere sølvpladerne til 650-600 f.Kr., er inskriptionerne det ældst kendte eksempel på en tekst fra Det Gamle Testamente (den jødiske Tanakh). De har formodentlig været brugt som amuletter.

Dateringen blev kritiseret, efter at Barkay i 1989 (på hebraisk) og 1992 (på engelsk) offentliggjorde resultaterne af de første undersøgelser af pladerne. Senere undersøgelser af de svært læselige inskriptioner ser dog ud til at bekræfte den oprindelige datering.

Litteratur 
 Gabriel Barkay: "The Priestly Benediction of the Ketef Hinnom Plaques" i Tel Aviv 19 (1992), s. 139-192
 Erik Waaler: "Sølvamulettene fra Ketef Hinnom" i Tidsskrift for Teologi og Kirke 4/99 (1999), s. 267-274.
 Erik Waaler: "A Revised Date for Pentateuchal Texts? Evidence from Ketef Hinnom" i Tyndale Bulletin 53:1 (2002), s. 29-54 
 Gabriel Barkay, Marilyn J. Lundberg, Andrew G. Vaughn, Bruce Zuckerman og Kenneth Zuckerman: "The Challenges of Ketef Hinnom. Using Advanced Technologies to Reclaim the Earliest Biblical Texts and their Context" i Near Eastern Archaeology 66:4 (2003), s. 162-171
 Gabriel Barkay, Marilyn J. Lundberg, Andrew G. Vaughn og Bruce Zuckerman: "The Amulets from Ketef Hinnom: A New Edition and Evaluation" i Bulletin of the American Schools of Oriental Research 334 (maj 2004), s. 41-71

Eksterne henvisninger 

 Velsignelsen i sølv  – artikel fra tidsskriftet TEL
 Solving a Riddle Written in Silver  – artikel fra The New York Times fra 28. september 2004. Indeholder billeder.

Arkæologi
Israel
Jødedom
Antikken
Politirang i Det Forenede Kongerige

Politirang i Det Forenede Kongerige. De fleste af de 56 politienheder i Det Forenede Kongerige Storbritannien og Nordirland anvender en standard rangorden som angivet nedenfor.

Gradstegn bliver ofte anbragt på uniformen som epauletter. En undtagelse er sergeants, som har deres gradstegn anbragt på ærmet i form af tre vinkler med spidsen nedad.

Rangorden 
Officelle forkortelser angivet i parentes.
 Police Constable (PC) ~ politibetjent (PB), politiassistent (PA). 
 Sergeant (Sgt eller PS) ~ vicepolitikommissær.
 Inspector (Insp) ~ politikommissær (PK).
 Chief Inspector (Ch Insp) ~ politikommissær (PK).
 Superintendent (Supt) ~ vicepolitiinspektør (VPI).
 Chief Superintendent (Chief Supt) ~ politiinspektør (PI).
 Assistant Chief Constable (ACC) ~ chefpolitiinspektør (CPI)
 Deputy Chief Constable (DCC) ~ vicepolitidirektør (VPD).
 Chief Constable (CC) ~ politidirektør (PD).

Chief Constable er chefen for en politienhed. Personer med rang over Superintendent arbejder oftest administrativt og bliver refereret til som chefgruppen.

Variationer 
Metropolitan Police Service

Politiet i Greater London har et andet rangsystem over Chief Superintendent: 
 Commander (Cmdr) ~ Chefpolitiinspektør (CPI)
 Deputy Assistant Commissioner (DAC)
 Assistant Commissioner (AC)
 Deputy Commissioner (DC) ~ vicepolitidirektør (VPD).
 Commissioner ~ politidirektør (PD). 

City of London Police

Politiet i London City har et andet rangsystem over Chief Superintendent:
 Commander (Cmdr)
 Assistant Commissioner (AC)
 Commissioner

Isle of Man Constabulary

Politiet på øen Man har en mindre variation i rangsystemet over Superintendent:
 Deputy Chief Constable (DCC)
 Chief Constable

Royal Ulster Constabulary

Politet i Nordirland blev indtil 1969 ledet af en person med rang af Inspector-General.

Distinktioner

Police Service of Northern Ireland

 Royal Ulster Constabulary 1970-2001

Reference 
 Oversættelse til engelsk/tysk af grader i politiet (Word) – udarbejdet af DR i samarbejde med politiets oversættere

Titler
Politi i Storbritannien
Rang
MUD

MUD (engelsk: Multiple User Dungeon, Domain eller Dimension) er et netcomputerprogram, hvor brugere kan logge ind for at udforske en virtuel verden. MUDs er forløberen for MMORPG-genren.

Computerspilsgenrer